**Capitolul 13 „REFERENDUMUL REPUBLICAN”**

|  |  |  |
| --- | --- | --- |
| **Redacția articolului** **din Codul electoral****(în vigoare)** | **Redacția articolului** **din Codul electoral****(după modificările\* propuse)*****\*textul modificat evidențiat prin Bold*** | **Mențiuni suplimentare****(după caz)** |
|  **Articolul 153.**Referendumul republican(1) Referendumul republican se desfăşoară în scopul exercitării puterii poporului şi participării lui nemijlocite la conducerea şi administrarea treburilor de stat.(2) Referendumul republican se efectuează prin vot universal, egal, direct, secret şi liber exprimat, în conformitate cu Constituţia şi prevederile prezentului cod.(3) Actele adoptate prin referendum republican au putere juridică după confirmarea lor de către Curtea Constituţională şi sunt executorii pe întreg teritoriul Republicii Moldova. |  |  |
| **Articolul 154.** Tipurile de referendum republican(1) În funcţie de natura juridică a problemelor supuse referendumului, referendumurile republicane pot fi constituţionale, legislative, privind demiterea Președintelui Republicii Moldova şi consultative.(2) Referendumului constituţional sunt supuse propunerile privind revizuirea Constituţiei.(3) Referendumului legislativ sunt supuse proiectele de legi sau unele prevederi ale acestora de importanţă deosebită.(4) Referendumului consultativ sunt supuse problemele de interes naţional, în scopul consultării opiniei poporului asupra unor astfel de probleme şi adoptării ulterioare, de către autorităţile publice competente, a unor hotărîri definitive. Textul întrebării supuse referendumului consultativ se redactează în manieră neutră, fără ambiguităţi sau sugerarea răspunsului. | **Articolul 154.** Tipurile de referendum republican(1) În funcţie de natura juridică a problemelor supuse referendumului, referendumurile republicane pot fi constituţionale, legislative, privind demiterea Președintelui Republicii Moldova şi consultative.(2) Referendumului constituţional sunt supuse propunerile privind revizuirea Constituţiei.(3) Referendumului legislativ sunt supuse proiectele de legi sau unele prevederi ale acestora de importanţă deosebită. (4) **Referendumului consultativ sunt supuse problemele de interes național, în scopul consultării opiniei poporului asupra unor astfel de probleme.** |  |
| **Articolul 155.**Iniţierea referendumului republican(1) Referendumul republican poate fi iniţiat de:a) un număr de cel puţin 200000 de cetăţeni ai Republicii Moldova cu drept de vot. În cazul referendumului constituţional, se aplică prevederile art.141 alin.(1) lit.a) din Constituţie;b) un număr de cel puţin o treime din deputaţii în Parlament;c) Preşedintele Republicii Moldova;d) Guvern. (3) În cazul în care referendumul este iniţiat de subiecţii prevăzuţi la alin.(1) lit.a), la propunerea privind desfăşurarea referendumului se anexează şi listele de subscripţie.(4) Propunerea privind desfăşurarea referendumului trebuie să includă problemele ce urmează să fie supuse referendumului, expuse clar, excluzîndu-se interpretarea lor ambiguă, precum şi scopul desfăşurării, data preconizată pentru desfăşurarea lui. Nu pot fi supuse referendumului probleme care se exclud reciproc. | **Articolul 155.** Iniţierea referendumului republican(1) Referendumul republican poate fi iniţiat de:a) un număr de cel puţin 200000 de cetăţeni ai Republicii Moldova cu drept de vot. În cazul referendumului constituţional, se aplică prevederile art.141 alin.(1) lit.a) din Constituţie;b) un număr de cel puţin o treime din deputaţii în Parlament;c) Preşedintele Republicii Moldova;d) Guvern.**(11) Subiecții menționați la alin. (1) lit. a) pot iniția referendumuri constituționale, legislative și consultative. Subiecții menționați la alin.(1) lit. b) pot iniția orice tip de referendum prevăzut la art. 154. Subiecții menționați la alin (1) lit. c) pot iniția doar referendumuri consultative, iar cei menționați la alin.(1) lit. d) pot iniția referendumuri constituționale și consultative.** (3) În cazul în care referendumul este iniţiat de subiecţii prevăzuţi la alin.(1) lit.a), la propunerea privind desfăşurarea referendumului se anexează şi listele de subscripţie.(4) Propunerea privind desfăşurarea referendumului trebuie să includă problemele ce urmează să fie supuse referendumului, expuse clar, excluzându-se interpretarea lor ambiguă, precum şi scopul desfăşurării, data preconizată pentru desfăşurarea lui. Nu pot fi supuse referendumului probleme care se exclud reciproc. |  |
| **Articolul 156.** Restricţiile privind desfăşurarea referendumului republican(1) Referendumul republican nu se desfăşoară în cazul decretării stării de urgenţă, de asediu ori de război şi nici în decursul a 120 de zile de la ridicarea acestor stări. Dacă data referendumului republican a fost stabilită pentru ziua în care, ulterior, se decretează sau se instituie starea de urgenţă, de asediu ori de război, el se anulează de drept sau se amînă pentru o altă zi, respectîndu-se termenele de desfăşurare în condiţiile prezentului cod. Hotărîrea privind amînarea referendumului republican se adoptă de către organul care a emis actul de declarare a referendumului.(2) Referendumul republican nu poate avea loc, de asemenea, cu 60 de zile înainte şi cu 60 de zile după ziua desfăşurării alegerilor parlamentare, prezidențiale şi locale generale, decît dacă se desfășoară în aceeași zi. În aceeași zi nu pot avea loc două referendumuri republicane. |  |  |
| **Articolul 157.**Problemele supuse referendumului republican(1) Referendumului republican pot fi supuse problemele privind:a) adoptarea Constituţiei Republicii Moldova şi revizuirea Constituţiei Republicii Moldova;b) aprobarea legilor constituţionale adoptate de Parlament pentru revizuirea dispoziţiilor privind caracterul suveran, independent şi unitar al statului, precum şi a celor privind neutralitatea permanentă a statului;c) demiterea Președintelui Republicii Moldova;d) alte probleme importante ale societăţii şi ale statului.(2) Organizarea şi desfăşurarea referendumului privind problemele indicate la alin.(1) lit.b) sunt obligatorii. |  |  |
| **Articolul 158.**Probleme ce nu pot fi supuse referendumului republicanReferendumului republican nu pot fi supuse problemele:a) privind impozitul şi bugetul;b) privind amnistierea şi graţierea;c) privind măsurile extraordinare sau de urgenţă pentru asigurarea ordinii publice, sănătăţii şi securităţii populaţiei;d) privind alegerea, numirea, demiterea persoanelor în/din anumite funcţii, care ţin de competenţa Parlamentului, Preşedintelui Republicii Moldova şi Guvernului;e) ce ţin de competenţa instanţelor de judecată şi procuraturii. |  |  |
| **Articolul 159.** Iniţierea referendumului pentru revizuirea Constituţiei(1) Iniţierea referendumului pentru revizuirea Constituţiei se efectuează în condiţiile art.141 din Constituţie.(2) Propunerea privind desfăşurarea referendumului pentru revizuirea Constituţiei se prezintă Curţii Constituţionale, care este obligată să efectueze, în termen de 10 zile, controlul constituţionalităţii problemelor ce urmează a fi supuse referendumului şi să prezinte un aviz.(3) După efectuarea de către Curtea Constituţională a controlului constituţionalităţii problemelor ce urmează a fi supuse referendumului, propunerea privind desfăşurarea referendumului, la care se anexează avizul Curţii Constituţionale, se prezintă spre examinare Parlamentului.(4) Nu poate fi supusă referendumului revizuirea Constituţiei dacă va avea ca rezultat sugrumarea drepturilor şi libertăţilor fundamentale ale cetăţenilor sau a garanţiilor acestora.(5) În cazul în care revizuirea unora şi aceloraşi prevederi ale Constituţiei este iniţiată concomitent de Parlament şi de cetăţeni, examinarea propunerilor de revizuire pe cale parlamentară încetează. | **Articolul 159.** Iniţierea referendumului pentru revizuirea Constituţiei(1) Iniţierea referendumului pentru revizuirea Constituţiei se efectuează în condiţiile art.141 din Constituţie. (2) Propunerea privind desfăşurarea referendumului pentru revizuirea Constituţiei **(proiectul de lege constituţională)** se prezintă Curţii Constituţionale, care este obligată să efectueze, în termen de 10 zile, controlul constituţionalităţii problemelor ce urmează a fi supuse referendumului şi să prezinte un aviz. (3) După efectuarea de către Curtea Constituţională a controlului constituţionalităţii problemelor ce urmează a fi supuse referendumului, propunerea privind desfăşurarea referendumului, la care se anexează avizul Curţii Constituţionale, se prezintă spre examinare Parlamentului.(4) Nu poate fi supusă referendumului revizuirea Constituţiei dacă va avea ca rezultat sugrumarea drepturilor şi libertăţilor fundamentale ale cetăţenilor sau a garanţiilor acestora.(5) În cazul în care revizuirea unora şi aceloraşi prevederi ale Constituţiei este iniţiată concomitent de Parlament şi de cetăţeni, examinarea propunerilor de revizuire pe cale parlamentară încetează. |  |
| **Articolul 160.** Iniţierea referendumului privind demiterea Preşedintelui Republicii Moldova(1) Referendumul privind demiterea Preşedintelui Republicii Moldova poate fi iniţiat în exclusivitate de Parlament.(2) După adoptarea hotărîrii privind demiterea din funcţie a Preşedintelui Republicii Moldova în condiţiile art. 89 alin. (1) şi (2) din Constituţie, Parlamentul, în termen de 5 zile, adoptă o hotărîre privind desfăşurarea referendumului cu privire la problema în cauză. Referendumul se desfăşoară în termenul prevăzut la art. 89 alin. (3) din Constituţie.(3) Desfăşurarea referendumului privind demiterea Preşedintelui Republicii Moldova este asigurată de Comisia Electorală Centrală.  | **Articolul 160.** Iniţierea referendumului privind demiterea Preşedintelui Republicii Moldova(1) Referendumul privind demiterea Preşedintelui Republicii Moldova poate fi iniţiat în exclusivitate de Parlament.(2) După adoptarea hotărârii privind **suspendarea** din funcţie a Preşedintelui Republicii Moldova în condiţiile art. 89 alin. (1) şi (2) din Constituţie, Parlamentul, în termen de 5 zile, adoptă o hotărâre privind desfăşurarea referendumului cu privire la problema în cauză. Referendumul se desfăşoară în termenul prevăzut la art. 89 alin. (3) din Constituţie.(3) Referendumul se va desfăşura peste cel puţin 60 de zile de la adoptarea hotărârii privind suspendarea din funcţie a Președintelui Republicii Moldova. | Este necesar de scos în evidenţă constatarea Curţii Constituţionale cu privire la aducerea în concordanță a art.160 alin.2 din CE cu prevederile constituţionale în partea ce ţine de termenul de declarare a referendumului pentru demiterea Preşedintelui Republicii Moldova – organizarea în cel mult 30 de zile. Acest termen este irealizabil pentru organele electorale, de aceea ar fi indicată propunerea de modificarea a art.89 alin.(3) din Constituţie. |
| **Articolul 161.**Hotărîrea sau decretul cu privire la desfăşurarea referendumului republican(1) În termen de 6 luni de la primirea propunerilor de iniţiere a referendumului, Parlamentul adoptă una din următoarele hotărîri:a) despre declararea referendumului, care se va desfăşura peste cel puţin 60 de zile de la adoptarea hotărîrii;b) despre respingerea propunerii privind desfăşurarea referendumului în cazul cînd aceasta este formulată de deputaţi;c) despre soluţionarea problemelor, preconizate a fi supuse referendumului, fără efectuarea ulterioară a acestuia.(2) În hotărîrea sau decretul despre desfăşurarea referendumului republican se indică data desfăşurării lui, denumirea proiectului de lege sau de hotărîre preconizate a fi adoptate, expunîndu-se textul acestora şi/sau conţinutul întrebărilor supuse referendumului. | **Articolul 161.**Hotărârea cu privire la desfăşurarea referendumului republican(1) În termen de 6 luni de la primirea propunerilor de iniţiere a referendumului, Parlamentul adoptă una din următoarele hotărâri:a) despre declararea referendumului, care se va desfăşura peste cel puţin 60 de zile de la adoptarea hotărârii;b) despre respingerea propunerii privind desfăşurarea referendumului în cazul când aceasta este formulată de deputaţi;c) despre soluţionarea problemelor, preconizate a fi supuse referendumului, fără efectuarea ulterioară a acestuia.(2) În hotărârea despre desfăşurarea referendumului republican se indică data desfăşurării lui, denumirea proiectului de lege sau de hotărâre preconizate a fi adoptate, expunându-se textul acestora şi/sau conţinutul întrebărilor supuse referendumului. |  |
| **Articolul 162.** Stabilirea datei referendumului republican(1) Data referendumului republican se stabileşte de către Parlament prin hotărîre dacă referendumul este iniţiat de cetăţeni sau de deputaţii în Parlament, ori de Preşedintele Republicii Moldova prin decret dacă referendumul este iniţiat de acesta şi are caracter consultativ.(2) Data referendumului se stabileşte cu cel puţin 60 de zile înainte de ziua desfăşurării lui. | **Articolul 162.**Stabilirea datei referendumului republican**Data referendumului republican se stabilește prin hotărâre a Parlamentului, cu cel puțin 60 de zile înainte de ziua desfășurării lui, la propunerea subiectului cu dreptul de a iniția referendumul.**  |  |
| **Articolul 163.**Iniţierea referendumului republican de către cetăţeni(1) Pentru iniţierea referendumului republican de către cetăţeni se constituie un grup de iniţiativă la adunarea acestora, la care trebuie să participe nu mai puţin de 300 de persoane cu drept de vot. Cu cel puţin 10 zile înainte de adunare, iniţiatorii sunt obligaţi să comunice în scris autorităţii administraţiei publice locale pe al cărei teritoriu urmează să fie organizată adunarea timpul, locul şi scopul acesteia.(2) Înainte de a începe adunarea, se face înregistrarea participanţilor la adunare, întocmindu-se o listă în care se indică numele, prenumele şi domiciliul acestora.(3) La adunare, se alege un preşedinte şi un secretar. Ordinea de zi a adunării trebuie să includă discutarea oportunităţii efectuării referendumului republican şi formularea întrebărilor preconizate a fi supuse acestuia.(4) În cazul în care propunerea de desfăşurare a referendumului republican se adoptă cu majoritatea de voturi ale participanţilor la adunare, se alege grupul de iniţiativă, care va colecta semnăturile susţinătorilor referendumului. Grupul de iniţiativă trebuie să includă cel puţin 100 de persoane cu drept de vot. Membrii grupului de iniţiativă vor alege din rîndul lor un birou executiv, compus dintr-un preşedinte, un vicepreşedinte şi un secretar, care vor reprezenta grupul şi vor organiza activitatea lui.(5) La adunare, se întocmeşte un proces-verbal, în care se indică rezultatele votării chestiunilor incluse în ordinea de zi. Preşedintele şi secretarul adunării semnează actele adunării: lista participanţilor, procesul-verbal, formularea precisă şi corectă a întrebărilor preconizate a fi supuse referendumului republican şi lista membrilor grupului de iniţiativă, cu indicarea datelor de identitate ale acestora. | **Articolul 163.**Iniţierea referendumului republican de către cetăţeni(1) Pentru iniţierea referendumului republican de către cetăţeni se constituie un grup de iniţiativă la adunarea acestora, la care trebuie să participe nu mai puţin de 300 de persoane cu drept de vot. Cu cel puţin 10 zile înainte de adunare, iniţiatorii sunt obligaţi să comunice în scris **Comisiei Electorale Centrale și** autorităţii administraţiei publice locale pe al cărei teritoriu urmează să fie organizată adunarea timpul, locul şi scopul acesteia.(2) Înainte de a începe adunarea, se face înregistrarea participanţilor la adunare, întocmindu-se o listă în care se indică numele, prenumele şi domiciliul acestora.(3) La adunare, se alege un preşedinte şi un secretar. Ordinea de zi a adunării trebuie să includă discutarea oportunităţii efectuării referendumului republican şi formularea întrebărilor preconizate a fi supuse acestuia.(4) În cazul în care propunerea de desfăşurare a referendumului republican se adoptă cu majoritatea de voturi ale participanţilor la adunare, se alege grupul de iniţiativă, care va colecta semnăturile susţinătorilor referendumului. Grupul de iniţiativă trebuie să includă cel puţin 100 de persoane cu drept de vot. Membrii grupului de iniţiativă vor alege din rândul lor un birou executiv, compus dintr-un preşedinte, un vicepreşedinte şi un secretar, care vor reprezenta grupul şi vor organiza activitatea lui.(5) La adunare, se întocmeşte un proces-verbal, în care se indică rezultatele votării chestiunilor incluse în ordinea de zi. Preşedintele şi secretarul adunării semnează actele adunării: lista participanţilor, procesul-verbal, formularea precisă şi corectă a întrebărilor preconizate a fi supuse referendumului republican **sau, după caz, a proiectului de lege** şi lista membrilor grupului de iniţiativă, cu indicarea datelor de identitate ale acestora. |  |
| **Articolul 164.**Înregistrarea grupului de iniţiativă(1) Grupul de iniţiativă pentru desfăşurarea referendumului republican se înregistrează de către Comisia Electorală Centrală. Pentru înregistrare, comisiei i se prezintă:a) actele adunării cetăţenilor la care a fost ales grupul de iniţiativă, autentificate de primăria localităţii pe al cărei teritoriu a avut loc adunarea;b) declaraţia membrilor grupului de iniţiativă privind consimţămîntul de a participa la colectarea de semnături ale susţinătorilor referendumului;c) cererea privind înregistrarea grupului de iniţiativă.(2) Comisia Electorală Centrală adoptă, în termen de 15 zile de la depunerea actelor indicate în alin.(1), o hotărîre cu privire la înregistrarea grupului de iniţiativă sau cu privire la refuzul de a-l înregistra. În hotărîrea cu privire la înregistrarea grupului de iniţiativă, se indică termenul pentru colectarea semnăturilor susţinătorilor referendumului republican, care nu poate fi mai mic de 2 luni şi mai mare de 3 luni.(3) După înregistrarea grupului de iniţiativă, membrilor acestuia li se eliberează legitimaţii de un model stabilit de Comisia Electorală Centrală.(4) Informaţia privind înregistrarea grupului de iniţiativă şi problemele preconizate a fi supuse referendumului republican se aduc la cunoştinţă publică prin intermediul mijloacelor de informare în masă. | **Articolul 164.**Înregistrarea grupului de iniţiativă(1) Grupul de iniţiativă pentru desfăşurarea referendumului republican se înregistrează de către Comisia Electorală Centrală. Pentru înregistrare, comisiei i se prezintă:a) actele adunării cetăţenilor la care a fost ales grupul de iniţiativă;b) declaraţia membrilor grupului de iniţiativă privind consimțământul de a participa la colectarea de semnături ale susţinătorilor referendumului;c) cererea privind înregistrarea grupului de iniţiativă.(2) În termen de 15 zile de la depunerea actelor indicate în alin.(1) **sau după recepționarea avizului în condițiile art. 1641 alin. (3) și (5)**, Comisia Electorală Centrală adoptă o hotărâre cu privire la înregistrarea grupului de iniţiativă sau cu privire la refuzul de a-l înregistra. În hotărârea cu privire la înregistrarea grupului de iniţiativă, se indică termenul pentru colectarea semnăturilor susţinătorilor referendumului republican, care nu poate fi mai mic de 2 luni şi mai mare de 3 luni.(3) După înregistrarea grupului de iniţiativă, membrilor acestuia li se eliberează legitimaţii **și liste de subscripție,** conform modelelor stabilite de Comisia Electorală Centrală.(4) Informaţia privind înregistrarea grupului de iniţiativă şi problemele preconizate a fi supuse referendumului republican se aduc la cunoştinţă publică prin intermediul mijloacelor de informare în masă. |  |
| **Articol 1641 nu există în Codul electoral.** |  **Articolul 1641. Condiţii speciale pentru iniţierea referendumului legislativ de către cetăţeni****(1) Grupul de iniţiativă pentru desfăşurarea referendumului legislativ prezintă textul proiectului de lege în limba română şi care corespunde cerinţelor tehnicii legislative prevăzute de Legea nr.100/2017 cu privire la actele normative, inclusiv nota informativă.****(2) După înregistrarea grupului de iniţiativă pentru desfăşurarea referendumului legislativ înregistrat în condiţiile art.163 şi 164, Comisia Electorală Centrală, în termen de 3 zile, transmite Ministerului Justiţiei proiectul de lege şi nota informativă pentru efectuarea procedurii de avizare şi expertizare a proiectului.****(3) Ministerul Justiţiei, în termen de 30 de zile, efectuează procedura de avizare şi expertizare a proiectului de lege, conform prevederilor legale aferente elaborării proiectului unui act legislativ.** **(4) Grupul de iniţiativă pentru desfăşurarea referendumului legislativ poate fi împuternicit cu dreptul de a ajusta proiectul de lege la cerinţele înaintate în avizul comun al Ministerului Justiţiei, respectând condiţia că acestea nu schimbă esenţial conceptul aprobat la adunarea cetăţenilor.** **(5) În cazul avizului pozitiv al Ministerului Justiţiei, Comisia Electorală Centrală adoptă, în condițiile art. 164 alin. (2), hotărârea cu privire la înregistrarea grupului de inițiativă, iar în cazul unui aviz negativ definitiv, hotărârea cu privire la refuzul de a-l înregistra.** |  |
| **Articolul 165.**Colectarea semnăturilor(1) Începînd cu data înregistrării grupului de iniţiativă, membrii lui au dreptul de a colecta nestingherit semnăturile susţinătorilor referendumului republican în anumite liste, denumite în continuare liste de subscripţie.(2) Colectarea semnăturilor se efectuează în condiţiile art.47, care se aplică în modul corespunzător.  | **Articolul 165.**Colectarea semnăturilor(1) Începând cu data înregistrării grupului de iniţiativă, **dar nu mai devreme de data eliberării listelor de subscripție,** membrii lui au dreptul de a colecta semnăturile susţinătorilor referendumului republican în liste de subscripţie.(2) Colectarea semnăturilor se efectuează în condiţiile art. 47, care se aplică în modul corespunzător.  |  |
| **Articolul 166.**Condiţiile speciale pentru listele de subscripţiePe fiecare foaie din listele de subscripţie, se expune întrebarea sau întrebările preconizate a fi supuse referendumului republican. Se interzice colectarea de semnături pe listele ce nu conţin textul întrebărilor. | **Articolul 166.**Condiţiile speciale pentru listele de subscripţie **(1)** Pe fiecare foaie din listele de subscripţie, se expune întrebareapreconizată a fi supusă referendumului republican. Se interzice colectarea de semnături pe listele ce nu conţin textul întrebărilor. **(2) În cazul referendumului constituțional sau legislativ, proiectul de lege se tipărește pe fiecare listă de subscripție. Dacă acesta este voluminos, proiectul de lege se tipăreşte separat şi se anexează la lista de subscripţie, care va cuprinde denumirea proiectului şi nota informativă sau rezumatul acesteia.** |  |
| **Articolul 167.**Responsabilitatea pentru corectitudinea întocmirii listelor de subscripţie(1) Persoana care colectează semnăturile semnează fiecare foaie din listele de subscripţie, făcînd o menţiune de atestare a faptului că semnăturile au fost colectate personal şi că identitatea persoanelor ale căror nume apar în liste a fost verificată, în baza actului de identitate, personal de către colector. Fiecare foaie se autentifică prin aplicarea ştampilei autorităţii publice locale respective.(2) Membrii grupurilor de iniţiativă au obligaţia de a preîntîmpina fiecare cetăţean despre faptul că poate semna numai într-o singură listă de subscripţie.(3) Sunt considerate nule şi neavenite listele de subscripţie completate pînă la înregistrarea grupului de iniţiativă; listele care nu sunt semnate de colectorul semnăturilor; listele care nu au fost autentificate prin aplicarea ştampilei autorităţii administraţiei publice locale respective.   |  **Articolul 167.**Responsabilitatea pentru corectitudinea întocmirii listelor de subscripţie(1) **Colectorul** semnează fiecare foaie din listele de subscripţie, făcând o menţiune de atestare a faptului că semnăturile au fost colectate personal şi că identitatea persoanelor ale căror nume apar în liste a fost verificată, în baza actului de identitate, personal de către colector. (2) **Colectorul** are obligaţia de a preîntâmpina fiecare cetăţean despre faptul că poate semna numai într-o singură listă de subscripţie.(3) Sunt considerate nule şi neavenite listele de subscripţie completate până la înregistrarea grupului de iniţiativă; listele care nu sunt semnate de **colector**. |  |
| **Articolul 168.** Prezentarea şi verificarea listelor de subscripţie(1) Nu mai tîrziu de ultima zi a termenului de colectare a semnăturilor, grupul de iniţiativă întocmeşte un proces-verbal în care indică data înregistrării grupului de iniţiativă, numărul de semnături colectate, data încheierii colectării semnăturilor. Procesul-verbal, semnat de membrii grupului de iniţiativă, şi listele de subscripţie se prezintă Comisiei Electorale Centrale.(2) În termen de 15 zile de la prezentarea listelor de subscripţie, Comisia Electorală Centrală verifică autenticitatea semnăturilor (fiecare sau la alegere) de pe listele care au fost prezentate. Dacă în listele de subscripţie apar două sau mai multe semnături ale aceleiaşi persoane, aceste semnături se exclud. Listele de subscripţie prezentate cu încălcarea prevederilor art.167 alin.(1) se anulează. După verificarea listelor de subscripţie, Comisia Electorală Centrală adoptă o hotărîre cu privire la iniţierea referendumului.(3) În cazul în care nu a fost prezentat numărul necesar de semnături, Comisia Electorală Centrală adoptă o hotărîre privind respingerea propunerii de a efectua referendumul republican şi anularea înregistrării grupului de iniţiativă.(4) Procesul-verbal de verificare a listelor de subscripţie, listele verificate şi hotărîrea Comisiei Electorale Centrale privind iniţierea referendumului se remit în termen de 3 zile Biroului permanent al Parlamentului. | **Articolul 168.** Prezentarea şi verificarea listelor de subscripţie(1) Nu mai târziu de ultima zi a termenului de colectare a semnăturilor, grupul de iniţiativă întocmeşte un proces-verbal în care indică data înregistrării grupului de iniţiativă, numărul de semnături colectate, data încheierii colectării semnăturilor. Procesul-verbal, semnat de membrii grupului de iniţiativă, şi listele de subscripţie se prezintă Comisiei Electorale Centrale.(2) În termen de **30** zile de la prezentarea listelor de subscripţie, Comisia Electorală Centrală verifică autenticitatea semnăturilor (fiecare sau la alegere) de pe listele care au fost prezentate. Dacă în listele de subscripţie apar două sau mai multe semnături ale aceleiaşi persoane, aceste semnături se exclud. Listele de subscripţie prezentate cu încălcarea prevederilor art. 167 se anulează. După verificarea listelor de subscripţie, Comisia Electorală Centrală adoptă o hotărâre cu privire la iniţierea referendumului.(3) În cazul în care nu a fost prezentat numărul necesar de semnături, Comisia Electorală Centrală adoptă o hotărâre privind respingerea propunerii de a efectua referendumul republican şi anularea înregistrării grupului de iniţiativă.(4) Procesul-verbal de verificare a listelor de subscripţie şi hotărârea Comisiei Electorale Centrale privind iniţierea referendumului se remit în termen de 3 zile Biroului permanent al Parlamentului. |  |
| **Articolul 169.**Circumscripţiile electorale, secţiile de votare, consiliile şi birourile electorale(1) În scopul organizării şi desfăşurării referendumului republican, Comisia Electorală Centrală formează, circumscripţii electorale administrative, care corespund unităţilor administrativ-teritoriale de nivelul doi ale Republicii Moldova, şi respectiv consilii electorale de circumscripţie în condiţiile art.28, care se aplică în modul corespunzător. În cazul în care un referendum republican se organizează în aceeași zi cu alegerile parlamentare, circumscripțiile electorale și consiliile electorale de circumscripție se formează potrivit criteriilor stabilite la art. 80 și 81.(2) Atribuţiile consiliilor electorale de circumscripţie sunt cele prevăzute la art.29, care se aplică în modul corespunzător.(3) Circumscripţiile electorale se divizează în secţii de votare în condiţiile art. 30 şi art.31, care se aplică în modul corespunzător. Pentru fiecare secţie de votare se formează birouri electorale ale secţiei de votare, ce se constituie şi îşi îndeplinesc atribuţiile în condiţiile art.30, 31 şi 33, care se aplică în modul corespunzător.(4) Împuternicirile consiliilor electorale de circumscripţie şi ale birourilor electorale ale secţiilor de votare expiră după confirmarea rezultatelor referendumului republican de către Curtea Constituţională.(5) În cazul în care circumscripţia electorală reprezintă o singură localitate şi în ea este formată o singură secţie de votare, nu se înfiinţează birou electoral al secţiei de votare, atribuţiile acestuia fiind exercitate de consiliul electoral de circumscripţie. | **Articolul 169.**Circumscripţiile electorale, secţiile de votare, consiliile şi birourile electorale (1) În scopul organizării şi desfăşurării referendumului republican, Comisia Electorală Centrală formează circumscripţii electorale administrative, care corespund unităţilor administrativ-teritoriale de nivelul doi ale Republicii Moldova şi, respectiv, consilii electorale de circumscripţie în condiţiile art.28, care se aplică în modul corespunzător. (2) Atribuţiile consiliilor electorale de circumscripţie sunt cele prevăzute la art. 29, care se aplică în modul corespunzător. (3) Circumscripţiile electorale se divizează în secţii de votare în condiţiile art. 30 **şi 32**, care se aplică în modul corespunzător. Pentru fiecare secţie de votare se formează birouri electorale ale secţiei de votare, ce se constituie şi îşi îndeplinesc atribuţiile în condiţiile **art. 30–art. 33**, care se aplică în modul corespunzător.**(4) Consiliile şi birourile electorale îşi încetează activitatea şi sunt dizolvate prin hotărârea organului electoral care le-a constituit în condiţiile art. 37.**  |  |
|  **Articolul 170.** Acordarea de sprijin consiliilor şi birourilor ectorale pentru desfăşurarea referendumului republican, organizarea activităţii, modificarea componenţei şi dizolvareaAcordarea de sprijin, organizarea activităţii, modificarea componenţei şi dizolvarea consiliilor şi birourilor pentru desfăşurarea referendumului se efectuează în condiţiile art.34 – art.37, care se aplică în modul corespunzător. |  |  |
| **Articol 1701 nu există în Codul electoral** |  **Articolul 1701. Înregistrarea participanţilor la referendumul republican****(1) După publicarea de către Comisia Electorală Centrală, în condițiile art. 26 alin. (1) lit. d), a listei partidelor şi altor organizații social-politice ce au dreptul să participe la referendumul republican, dar nu mai devreme de 60 de zile și nu mai târziu de 30 de zile înainte de ziua desfășurării referendumului republican, acestea pot depune la Comisia Electorală Centrală cererea privind înregistrarea în calitate de participant la referendum, semnată de persoana abilitată conform normelor statutare.****(2) Cererea este însoțită, după caz, de următoarele documente:****a) procesul-verbal al ședinței organului abilitat conform normelor statutare privind participarea la referendumul republican;** **b) declarația privind opțiunea aleasă la referendumul republican: „DA” sau „NU”;** **c) copia statutului partidului politic sau organizației social-politice, cu toate modificările și completările, înregistrat la Ministerul Justiției;****d) cererea privind confirmarea reprezentantului cu drept de vot consultativ și/sau persoanei responsabile de finanțe (trezorier), după caz.****(3) Particularitățile înregistrării participanților la referendum se aprobă prin hotărâre a Comisiei Electorale Centrale.** **(4) Comisia Electorală Centrală, în termen de 3 zile, va examina cererea şi documentele anexate, după care va adopta o hotărâre privind înregistrarea partidului politic, organizației social-politice în calitate de participant la referendumul republican sau privind refuzul motivat de înregistrare.** |  |
| **Articolul 171.**Listele de cetăţeni cu dreptul de a participa la referendumul republicanListele de cetăţeni care au dreptul de a participa la referendumul republican (listele electorale) se întocmesc în condiţiile capitolului 5 (art.44 şi art.45), care se aplică în modul corespunzător.  |  **Articolul 171.** Listele **electorale** Listele **electorale pentru referendumul republican** se întocmesc în conformitate cu prevederile capitolului 5 (art. 44 şi 45), care se aplică în modul corespunzător. |  |
| **Articol 1711  nu există în Codul electoral** |  **Articolul 1711. Campania electorală** **Campania electorală pentru referendumul republican începe nu mai devreme de 30 de zile înainte de ziua alegerilor şi se desfăşoară în conformitate cu prevederile capitolului 7 (art. 50 – art. 52), care se aplică în modul corespunzător.** |  |
| **Articolul 172.**Buletinul de vot(1) În buletinul de vot se tipăreşte textul chestiunii sau proiectul de lege supus referendumului republican. În dreapta textului chestiunii sau a proiectului de lege se plasează pe orizontală două patrulatere cu cuvintele “pentru” şi “contra”, iar sub acestea – două cercuri.(2) În cazul în care referendumului se supun cîteva probleme, pentru fiecare din ele se întocmeşte cîte un buletin. În cazul efectuării concomitente a cîtorva referendumuri, buletinele de vot trebuie să se deosebească după culoare.(3) Buletinele de vot se întocmesc conform Legii cu privire la funcţionarea limbilor vorbite pe teritoriul Republicii Moldova.(4) Buletinele de vot se imprimă într-un număr egal cu numărul persoanelor incluse în listele electorale.(5) Buletinele de vot care includ aceeaşi întrebare trebuie să aibă acelaşi format, să fie tipărite cu aceleaşi caractere, pe hîrtie de aceeaşi culoare şi densitate.(6) Modelul şi textul buletinelor de vot şi modelul proceselor-verbale ale consiliilor şi birourilor electorale pentru efectuarea referendumului republican se aprobă de către Comisia Electorală Centrală.(7) Buletinele de vot se distribuie consiliilor electorale de circumscripţie cu 3 zile, iar birourilor electorale ale secţiilor de votare cu 1 zile înainte de ziua referendumului republican. | **Articolul 172.**Buletinul de vot(1) **Buletinele de vot se întocmesc în conformitate cu prevederile capitolului 8 (art. 53 şi 54), care se aplică în modul corespunzător.** (11) **În buletinul de vot se tipăreşte textul chestiunii sau proiectul de lege supus referendumului republican. În dreapta textului chestiunii sau a proiectului de lege se plasează pe orizontală două patrulatere cu cuvintele “DA” şi “NU”, iar sub acestea – două cercuri.**(2)În cazul în care referendumului se supun câteva probleme,pentru fiecare din ele se întocmeşte câte un buletin, **care trebuie să se deosebească după culoare.** (3) Buletinele de vot se imprimă într-un număr egal cu numărul persoanelor incluse în listele electorale.(4) Buletinele de vot care includ aceeaşi întrebare trebuie să aibă acelaşi format, să fie tipărite cu aceleaşi caractere, pe hârtie de aceeaşi culoare şi densitate.(5) Modelul şi textul buletinelor de vot şi modelul proceselor-verbale ale consiliilor şi birourilor electorale pentru efectuarea referendumului republican se aprobă de către Comisia Electorală Centrală.(6) Buletinele de vot se distribuie consiliilor electorale de circumscripţie cu 3 zile, iar birourilor electorale ale secţiilor de votare cu o (1) zi înainte de ziua referendumului republican. |  |
| **Articolul 173.**AgitaţiaDiscutarea liberă sub toate aspectele a problemelor supuse referendumului republican se efectuează în condiţiile art.52, care se aplică în modul corespunzător.  | Articolul 173 se abrogă.  |  |
| **Articolul 174.**Votarea(1) Votarea în cadrul referendumului republican se efectuează în condiţiile capitolului 9 (art.55 – art.60), care se aplică în modul corespunzător.(2) Votantul completează buletinul de vot aplicînd ştampila cu inscripţia „Votat” în interiorul unui singur cerc de sub patrulaterul în care este înscris cuvîntul “pentru” sau “contra”, exprimîndu-şi astfel opţiunea. | **Articolul 174.**Votarea(1) Votarea în cadrul referendumului republican se efectuează în condiţiile capitolului 9 (art.55 – art.60), care se aplică în modul corespunzător.(2) **Alegătorul** completează buletinul de vot aplicând ştampila cu inscripţia „Votat” în interiorul unui singur cerc de sub patrulaterul în care este înscris cuvântul “**DA**” sau “**NU**”, exprimându-şi astfel opţiunea. |  |
| **Articolul 175.** Monitorizarea referendumului republican şi reflectarea lui în mijloacele de informare în masăMonitorizarea referendumului republican şi reflectarea în mijloacele de informare în masă a modului de organizare şi desfăşurare a acestuia se fac în condiţiile capitolului 11 (art.68 şi art.69), care se aplică în modul corespunzător. | **Articolul 175.** Monitorizarea referendumului republican şi reflectarea lui în mijloacele de informare în masăMonitorizarea referendumului republican şi reflectarea în mijloacele de informare în masă a modului de organizare şi desfăşurare a acestuia se fac în condiţiile capitolului 11 (art. 68 şi **art. 70**), care se aplică în modul corespunzător. |  |
| **Articolul 176.**Numărarea voturilor şi totalizarea rezultatelor referendumului republican(1) Numărarea voturilor şi totalizarea rezultatelor referendumului republican se efectuează în condiţiile capitolului 10 (art.61 – art.65), care se aplică în modul corespunzător.(2) În procesul-verbal de totalizare a rezultatelor referendumului republican se va indica aparte numărul de voturi “pentru” şi numărul de voturi “contra”.(3) Rezultatele referendumului republican se examinează de către Comisia Electorală Centrală, care adoptă o hotărîre asupra lui. | **Articolul 176.**Numărarea voturilor şi totalizarea rezultatelor referendumului republican(1) Numărarea voturilor şi totalizarea rezultatelor referendumului republican se efectuează în condiţiile capitolului 10 (art.61 – art.65), care se aplică în modul corespunzător.(2) În procesul-verbal de totalizare a rezultatelor referendumului republican se va indica aparte numărul de voturi “**DA**” şi numărul de voturi “**NU**”.(3) Rezultatele referendumului republican se examinează de către Comisia Electorală Centrală, care adoptă o hotărâre asupra lui. |  |
| **Articolul 177.**Confirmarea rezultatelor referendumului republican(1) Hotărîrea Comisiei Electorale Centrale şi procesul-verbal privind rezultatele referendumului se remit Curţii Constituţionale.(2) În termen de 10 zile, Curtea Constituţională va examina actele remise de Comisia Electorală Centrală şi va confirma sau va infirma, printr-o hotărîre, rezultatele referendumului republican.   | **Articolul 177.**Confirmarea rezultatelor referendumului republican **(1) Comisia Electorală Centrală, în termen de 3 zile de la totalizarea rezultatelor referendumului republican, prezintă Curţii Constituţionale un raport privind rezultatele referendumului şi actele menţionate la art.65.** (2) În termen de 10 zile, Curtea Constituţională va examina actele remise de Comisia Electorală Centrală şi va confirma sau va infirma, printr-o hotărâre, rezultatele referendumului republican.   | Prin propunerile înaintate se urmărește scopul de a unifica termenul de 3 zile pentru prezentarea raportului către Curtea constituțională și 10 zile pentru examinarea actelor primite, pentru toate scrutinele naționale. |
| **Articolul 178.** Adoptarea, publicarea şi intrarea în vigoare a hotărîrii supuse referendumului republican(1) Hotărîrea se consideră adoptată prin referendum republican dacă pentru ea au votat majoritatea cetăţenilor care au participat la referendum. În cazul în care referendumului se supune o lege constituţională care prevede modificarea dispoziţiilor privind caracterul suveran, independent şi unitar al statului, precum şi a dispoziţiilor referitoare la neutralitatea permanentă a statului, aceasta se consideră aprobată dacă pentru ea au votat cel puţin jumătate din numărul total al persoanelor înscrise în listele electorale. Hotărîrea privind demiterea Președintelui Republicii Moldova se consideră adoptată prin referendum republican dacă pentru ea au votat un număr de alegători egal sau mai mare decît în cazul alegerii  Președintelui Republicii Moldova, dar nu mai puţin de jumătate din numărul alegătorilor care au participat la referendum.(2) Hotărîrea adoptată prin referendum republican se publică într-o ediţie specială a Monitorului Oficial al Republicii Moldova. Data adoptării hotărîrii se consideră ziua desfăşurării referendumului republican. Hotărîrea intră în vigoare la data publicării în Monitorul Oficial sau la data indicată în ea. |  |  |
| **Articolul 179.**Anularea sau modificarea hotărîrii adoptate prin referendum republicanAnularea sau modificarea hotărîrii adoptate prin referendum republican se face, de asemenea, prin referendum republican sau utilizîndu-se procedurile prevăzute pentru revizuirea Constituţiei. Prevederile respective nu se răsfrîng asupra hotărîrii pentru demiterea Preşedintelui Republicii Moldova. |  |  |
|  **Articolul 180.**Documentele referendumului republican Documentele referendumului republican se păstrează în condiţiile art.67, care se aplică în modul corespunzător.   |  |  |
|  **Articolul 181.** Referendumul republican nevalabil Comisia Electorală Centrală declară nevalabil referendumul republican dacă la el au participat mai puţin de 1/3 din numărul persoanelor înscrise în listele electorale. |  |  |
|  **Articolul 182.**Referendumul republican nul Curtea Constituţională declară nul referendumul republican în toată republica sau în anumite unităţi administrativ-teritoriale dacă în timpul votării sau numărării voturilor au fost comise încălcări grave ale prevederilor prezentului cod, care au influenţat rezultatele referendumului în întregime.   |  **Articolul 182.**Referendumul republican nul Curtea Constituţională declară nul referendumul republican dacă în timpul votării sau numărării voturilor au fost comise încălcări grave ale prevederilor prezentului cod, care au influenţat rezultatele referendumului în întregime. |  |
| **Articolul 183.** Referendumul republican repetat(1) În cazul în care referendumul republican se declară nul, Comisia Electorală Centrală va organiza, în termen de o lună, efectuarea referendumului repetat în întreaga ţară sau în anumite unităţi administrativ-teritoriale.(2) Consiliile şi birourile electorale vinovate de încălcări ale prevederilor Codului electoral se înlocuiesc.(3) Referendumul republican repetat se organizează şi se desfăşoară în condiţiile prezentului titlu şi prezentului cod. |  **Articolul 183.** Votarea repetată(1) **Dacă referendumul republican a fost declarat nul, Comisia Electorală Centrală organizează, în termen de 2 săptămâni, votarea repetată în baza informațiilor/datelor din aceleași liste electorale și cu aceleași consilii și birouri electorale**.(2) **Participanții la referendum vinovați de încălcări ale prevederilor prezentului cod se sancționează, iar membrii consiliilor și ai birourilor electorale care au comis asemenea încălcări se înlocuiesc**. |  |
| **Articolul 184.** Referendumul republican nouUn nou referendum republican în aceeaşi problemă poate fi efectuat după expirarea a cel puţin 2 ani de la data referendumului republican precedent. |  |  |